Lajeng panaliti saking Amérika ingkang nama Richard Archold anggota timipun inggih punika tiyang ingkang kapisanan ngawontenaken interaksi kaliyan penduduk asli ingkang dèrèng naté ngawontenaken komunikasi kaliyan nagara sanès. Punika kadadosan ing taun 1935. Lajeng ugi sampun dipunmangertosi bilih penduduk Suku Dani minangka para wong tani ingkang trmapil migunakaken kapak batu, piranti pengikis, pisau ingkang kadamel saking balung kéwan, pring utawi tombak kayu lan tongkat galian. Prabawa Éropah dipunbekta déning para Missionaris ingkang yasa pusat Missi Protèstan ing Hetegima antawis taun 1955. Lajeng sabibaripun Bangsa Walanda madegaken kutha Wamena saéngga agama Katholik wiwit nyebar.